מרוץ קרח

מרוץ קרח הוא סוג של ספורט מוטורי, בו משתמשים במכוניות, אופנועים, אופנועי שלג, טרקטורונים במסלול שנמצא על אגם\נהר קפוא או על שלג. לעיתים רחוקות יותר, המסלול יהיה בנוי בידי אדם - כמו מגרשי הוקי קרח והחלקה על הקרח.

הספורט הזה פופולרי בחודשי החורף במדינות צפוניות, כמו מדינות המערב התיכון וצפון-מזרח ארצות הברית, קנדה, מדינות צפון אירופה והרי האלפים. אורכם של המסלולים הוא קצר יחסית, ורובם בנויים בצורה אובלית.

==המסלול ומבנה הרכבים במרוצי קרח==

המסלולים למרוץ קרח הם אובלים. לעיתים, יהיה שימוש גם במסלול סלול או במסלול עפר, שמספיק שלג ירד עליהם. במצבים בהם אין שלג אמיתי, נהוג להשתמש בספריי למטרת הקפאה של המסלול.

בבריטניה המרוצים נערכים בדרך כלל במגרש החלקה מוסדר (ice rinks ). בעיירה טלפורד בשרופשייר ישנו מרוץ קרח מסורתי של אופנועים עם גלגלים דוקרניים.

במרוץ קרח נפוץ שימוש בצמיגים רגילים אשר צוות המרוץ מוסיף להם ברגים או בריחים מחודדים, המאפשרים אחיזה טובה יותר בקרח, מהירות גבוהה יותר ויכולות פנייה טובות יותר.

בשנת 2008, חברת Menard's Racing מוויסקונסין הייתה לחברה הראשונה לייצר באופן מוסדר צמיגים "מחודדים". בכלל הסיכון המסוים במרוצים מסוג זה, על המכוניות להיות בעלות כלוב למיגון מפני התהפכויות .

==מרוץ קרח של אופנועים==
מרוץ קרח של אופנועים לרוב מתנהל במסלול מרוצים על קרח, כאשר כיוון המרוץ הוא נגד כיוון השעון, ובמסלול אובלי שמרחקו בין 260 ל-425 מטרים.

האופנועים דומים לאלה המשמשים למרוצים על דרך סלולה, אך שונים בכך שבסיס גלגלים שלהם ארוך יותר והמסגרת שלהם נוקשה יותר. הספורט מחולק לשתי קטגוריות: צמיגים רגילים וצמיגים "מחודדים" (עם ברגים).

בקטגוריית הצמיגים ה"מחודדים", הסטנדרט הוא שישנם 90 ברגים על הגלגל הקדמי ובין 200–500 ברגים על הגלגל האחורי, ובנוסף, האורך של הברגים לא יעלה על 30 מילימטרים. יש גם צורך במגני בוץ משודרגים.

==מרוץ קרח של מכוניות ברחבי העולם==
מרוצי קרח שבהן מתחרות מכוניות פופולרי יחסית בצרפת. באלפים הצרפתיים מתנהלת סדרת מרוצים בשם "Trophée Andros" שכוללת אף נהגי עבר של פורמולה 1 כמו אלן פרוסט ואוליבייר פאני .

הרכבים המתחרים הם כלי רכב רגילים שמשודרגים לכדי רכבי "ארבע על ארבע" . התחרות עצמה נערכת לא על משטח קרח אלא על שלג רטוב. (ששונה מאוד מהקרח מבחינת התנהלות המכונית).

לעיתים הסדרה משלבת מרוצי "ספיישל" במדינות אחרות כמו קנדה ואנדורה, ובמקרים אחרים ישנם מרוצים אשר נערכים בתוך אצטדיונים, כמו מרוצי הגמר שנערכים בסטאד דה פראנס.

בצפון אמריקה, במהלך שנות ה-60 וה-70 נערכו תחרויות מרוצי קרח של מכוניות במסגרת "אליפות צפון אמריקה" שנערכה באנקורג' אלסקה. בין הזוכים נכללו ארל בנט, צ'אק היגינס ונהג הפורמולה 1 המקסיקני פדרו רודריגז. .

עם זאת, משנות ה-80 ואילך נהפכו מרוצי הקרח בצפון אמריקה לכדי פעילות פנאי ונופש, והתחרויות לרוב מבוצעות באופן מקומי:

בין אם בחלק מהפרובינציות של קנדה כמו אלברטה, אונטריו, מניטובה, קוויבק וססקצ'ואן, ובין אם בחלק מדינות ארצות הברית כמו ניו יורק, מישיגן, מיין, וויסקונסין, מינסוטה ואלסקה.

ברוסיה, ישנו מרוץ שנתי ביער הצפוני של סנקט פטרבורג בימים האחרונים של פברואר. נהוגים גם כן מרוצים בהיפודרום שמכוסה בקרח בזמן החורף.

==בקולנוע ובטלוויזיה==

מרוץ קרח הופיע בסרט ג'יימס בונד משנת 1969 בשרות הוד מלכותה כאשר הצילומים התרחשו בשווייץ. נוסף על כך, הדוקומנטריסט הבריטי ברוס בראון תיאר את ענף מרוצי קרח של אופנועים בסרטו מ-1971 "בכל יום ראשון" 

==גלריית תמונות==
<gallery>
File:Andros2005-2006.jpg|פיאט סטילו במירוץ אנדרוס של עונת 2006
File:PescaroloAudiQuattroChamonix1985.jpg|אאודי קואטרו במרוץ 24 השעות של שאמוני, 1985
File:Eisrennen-Schweden-2007 cropped.jpg|צמיגים של מכוניות המתחרות במרוצי קרח
File:Eisrennen-Schweden-2007.jpg|מרוץ קרח בשוודיה
File:EisrennenStart2006.jpg|מרוץ קרח של מכוניות אוטוקרוס באוסטריה
File:Finallauf in der Eisspeedway-Weltmeisterschaft 2010 in Innsbruck (01).jpg|אליפות העולם ליחידים במרוץ קרח של אופנועים, אוסטריה 2010
File:Eisspeedway Maschine 05.JPG|צמיגים של אופנוע המתחרה המרוץ קרח
File:Eisspeedway Maschine 01.JPG|אופנוע קרח ללא מנוע
File:Ice Racing.jpg|מרוץ אפונועי קרח בשוודיה
File:EmbarrassRiverIceRacingTilledaThunderRWDStudded.jpg|מרוץ קרח בוויסקונסין ארצות הברית, 2010
File:Motortävlingpåisen12219872344.jpg|מרוץ היסטורי בשוודיה, סוף המאה ה-19
File:IceKart circuit.jpg|מסלול קארטינג מצופה שלג
File:IceKart.jpg|קארטינג בשלג
File:Lake DuBay Winter Thunder Ice Racing 2017 FWDS.jpg|מרוץ קרח בוויסקונסין
File:Ice Race Langen b Bregenz 24.JPG|מרוץ קרח בברגנץ
File:Motorcycly speedway on ice.jpg|מרוץ קרח של אופנועים
File:Quad Ice Racing Tilleda Thunder.jpg|מרוץ טרקטורונים בשלג
File:Finale ijsspeedway in Assen de Rus Tarabensko (voorgrond) werd weer wereldkampi, Bestanddeelnr 929-6061.jpg|מרוץ אפונעים היסטורי משנות ה-70
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ספורט מוטורי
קטגוריה:תחרויות ספורט מוטורי